ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2348/96 υποβολή: Bernie Malone (PSE) προς την Επιτροπή (8 Αυγούστου 1996)

Θέμα: Έλεγχος που ασκεί η ΕΕ στο υπο-επιχειρησιακό πρόγραμμα για την επανένταξη των κοινωνικώς αποκλεισμένων

Επισημαίνοντας ότι η Διαχειριστική Επιτροπή Belcamp Estate και άλλες έχουν αποσυρθεί από το πρόγραμμα EPIC, θα μπορούσε η Επιτροπή να μου διαβιβάσει αντίγραφο του προσφάτου ελέγχου της ΕΕ σχετικά με την εφαρμογή από την Dublin Corporation (Ιρλανδία) του υπο-επιχειρησιακού προγράμματος για τους κοινωνικώς αποκλεισμένους;

Απάντηση του κ. Flynn εξ ονόματος της Επιτροπής (12 Νοεμβρίου 1996)

Το υποπρόγραμμα για τους κοινωνικά αποκλεισμένους, στους οποίους συμπεραίνεται ότι αναφέρεται ο αξιότιμος βουλευτής, λαμβάνουν βοήθεια του Ευρωπαϊκού Κοινωνικού Ταμείου κάτω από το επιχειρησιακό πρόγραμμα ανάπτυξης ανθρώπινων πόρων της Ιρλανδίας. Η Επιτροπή δεν γνωρίζει οποιαδήποτε πρόσφατη ελεγκτική εργασία γι' αυτό το υποπρόγραμμα. Επιπλέον, ο φορέας Dublin Corporation δεν είναι υπεύθυνος για την εφαρμογή μέτρων σύμφωνα με αυτό το υποπρόγραμμα. Ως εκ τούτου πρόσθετες πληροφορίες απαιτούνται για το επιχειρησιακό πρόγραμμα και το διαρθρωτικό ταμείο μέσω του οποίου αυτό το συγκεκριμένο σχέδιο λαμβάνει βοήθεια από την Κοινότητα, πριν να είναι δυνατόν να απαντηθεί το αίτημα του αξιότιμου βουλευτή.

Για την γενική ενημέρωση του αξιότιμου βουλευτή, η Επιτροπή αποστέλλει στο ενδιαφερόμενο κράτος μέλος εκθέσεις ελέγχου ή επιστολές που παραθέτουν τα κυριώτερα ευρύματα των ελέγχων. Οι εθνικές αρχές έχουν την ευκαιρία να απαντήσουν στα θέματα και στα συμπεράσματα που προκύπτουν. Είναι αρμοδιότητα του κράτους μέλους να επιτρέψουν στους ελεγχόμενους δικαιούχους να πληροφορηθούν των παρατηρήσεων και συμπερασμάτων των εν λόγω εκθέσεων.
ΓΡΑΠΤΗ ΕΡΩΤΗΣΗ E-1338/96 υποβολή: Josι Barros Moura (PSE) προς το (4 Iουνίου 1996)

Θέμα: Διαρθρωτικοί πόροι και απασχόληση

Το άτυπο Συμβούλιο Υπουργών Χωροταξίας και Περιφερειακής Πολιτικής που συνήλθε στη Βενετία αποφάσισε ότι στο εξής «η Επιτροπή και τα κράτη μέλη θα συνεργάζονται στενότερα σε ό,τι αφορά τη χρησιμοποίηση των πόρων των διαρθρωτικών Ταμείων». Ανακοινώνοντας τα συμπεράσματα του Συμβουλίου η Επίτροπος κα. Wulf-Mathies υπογράμμισε «τη σπουδαιότητα που έχει η διευκόλυνση της πρόσβασης στους διαρθρωτικούς πόρους για τη χρηματοδότηση των δράσεων που αποβλέπουν στη δημιουργία απασχόλησης».

Θα μπορούσε το Συμβούλιο να διευκρινίσει τους τρόπους υλοποίησης μιας τέτοιας «διευκόλυνσης» καθώς και τις σχέσεις μεταξύ των εν λόγω δράσεων και του Στόχου 1;

Απάντηση (29 Οκτωβρίου 1996)

1. Κατά την άτυπη συνεδρίαση Υπουργών Χωροταξίας και Περιφερειακής Πολιτικής στη Βενετία, δεν ελήφθη απόφαση δεσμευτική για την Κοινότητα, δεδομένου ότι αυτές οι άτυπες συνεδριάσεις από τη φύση τους δεν είναι όργανα λήψης κοινοτικών αποφάσεων.

2. Παρ' όλα αυτά η Επιτροπή με την Ανακοίνωση της 20ής Μαρτίου για τις διαρθρωτικές πολιτικές και την απασχόληση, ενημέρωσε πράγματι το Συμβούλιο για το πόση σημασία έχει η δυνατότητα χρηματοσότησης των δράσεων που αποβλέπουν στη δημιουργία θέσεων απαρχόλησης, από τους διαρθρωτικούς πόρους, τηρουμένους πλήρως του υπάρχοντος νομικού πλαισίου. Αυτή η Ανακοίνωση επιδόθηκε επίσης στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή Περιφερειών.

Αποτελεί έργο της Επιτροπής και των αρμοδίων αρχών των κρατών μελών η διαχείριση των διαρθρωτικών ταμείων κατά τρόπο σύμφωνο προς τους κανονισμούς και αποσκοπούντα στην εκπλήρωση των στόχων.
ΓΡΑΠΤΗ ΕΡΩΤΗΣΗ E-2222/96 υποβολή: Johanna Maij-Weggen (PPE) προς την Επιτροπή (9 Αυγούστου 1996)

Θέμα: Κατάσταση στις ρουμανικές φυλακές

1. Γνωρίζει η Επιτροπή το περιεχόμενο της έκθεσης «Κακή μεταχείριση και συνθήκες κράτησης στη Ρουμανία» που έχει υποβληθεί από την Ένωση για την αποτροπή των βασανιστηρίων, και γνωρίζει η Επιτροπή το γεγονός ότι δεν πρόκειται για την πρώτη έκθεση σχετικά με τις κακές συνθήκες στις ρουμανικές φυλακές και με το ρουμανικό νομικό σύστημα;

2. Ποιά είναι η γνώμη της Επιτροπής για το περιεχόμενο της έκθεσης και για τις παραβιάσεις των ανθρωπίνων δικαιωμάτων στη Ρουμανία και ποιά είναι τα συμπεράσματα που εξάγει;

Απάντηση του κ. Van den Broek εξ ονόματος της Επιτροπής (7 Οκτωβρίου 1996)

1. Ναι.

2. Η Ρουμανία έχει κυρώσει τη σύμβαση των Ηνωμένων Εθνών για την απαγόρευση των βασανιστηρίων και των υπολοίπων βάναυσων, απάνθρωπων ή προσβλητικών μορφών μεταχείρισης ή τιμωρίας, καθώς και την ευρωπαϊκή σύμβαση για την καταπολέμηση των βασανιστηρίων και των απάνθρωπων ή προσβλητικών μορφών μεταχείρισης ή τιμωρίας. Ως συμβαλλόμενο μέρος των συμβάσεων αυτών, η Ρουμανία οφείλει να συμμορφώνεται με τις επιταγές τους.

Η Επιτροπή παρακολουθεί με ιδιαίτερη προσοχή την κατάσταση των δικαιωμάτων του ανθρώπου στη Ρουμανία, συμπεριλαμβανομένου του ζητήματος των συνθηκών διαβίωσης στις φυλακές, ιδίως μετά την επίσκεψη την οποία πραγματοποίησε στη χώρα κατά τα τέλη του 1995 η επιτροπή για την καταπολέμηση των βασανιστηρίων του Συμβουλίου της Ευρώπης. Τα πορίσματα της επιτροπής αυτής συζητούνται ήδη εμπιστευτικώς μεταξύ της κυβέρνησης της Ρουμανίας και του Συμβουλίου της Ευρώπης. Η Επιτροπή πρόκειται να παρακολουθήσει επισταμένως την έκβαση των σχετικών συζητήσεων.

Η προάσπιση των δικαιωμάτων του ανθρώπου είναι μια από τις προϋποθέσεις προσχώρησης στην Ένωση τις οποίες καθόρισε το Ευρωπαϊκό Συμβούλιο της Κοπεγχάγης το 1993. Στη γνώμη της για την αίτηση προσχώρησης στην Ένωση την οποία έχει υποβάλει η Ρουμανία, η Επιτροπή θα δώσει ιδιαίτερη προσοχή στην ικανότητα της Ρουμανίας να ανταποκριθεί στα δικαιώματα και τις υποχρεώσεις που συνεπάγεται από αυτή την άποψη τυχόν προσχώρησή της στην Ένωση.
ΓΡΑΠΤΗ ΕΡΩΤΗΣΗ E-2151/96 υποβολή: Richard Howitt (PSE) προς την Επιτροπή (2 Αυγούστου 1996)

Θέμα: Το πρόγραμμα του Άρθρου 10

Είναι αλήθεια ότι οι τοπικές αρχές της Δανίας απευθύνθηκαν γραπτώς προς την Επιτροπή διαμαρτυρόμενες για το γεγονός ότι δεν μπορούν να υποβάλουν αιτήσεις για περιφερειακή συνεργασία στο πλαίσιο του Προγράμματος του Άρθρου 10 λόγω του υψηλού ποσού της απαιτούμενης συγχρηματοδότησης και ότι θα προτιμούσαν μικρότερα σχέδια διαπεριφερειακής συνεργασίας του τύπου του Προγράμματος PACTE;

Ποιά ήταν η απάντηση της Επιτροπής στις διαμαρτυρίες αυτές; Για ποιο λόγο η Επιτροπή, υπό τις συνθήκες αυτές, επιδιώκει να συγχωνεύσει το Πρόγραμμα PACTE με το Άρθρο 10 του προϋπολογισμού για το 1997;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2093/96, E-2149/96 και E-2151/96 (22 Οκτωβρίου 1996)

Η Επιτροπή, ευαίσθητη στις ανησυχίες του Ευρωπαϊκού Κοινοβουλίου όσον αφορά την χρηματοδότηση των προγραμμάτων διαπεριφερειακής συνεργασίας και δεδομένης της δημοσιονομικής κατάστασης, μελετά τη δυνατότητα να χρηματοδοτηθούν αυτά τα προγράμματα στα πλαίσια του άρθρου 10 του τροποποιημένου κανονισμού (ΕΟΚ) αριθ. 4254/88, που αφορά το Ευρωπαϊκό Ταμείο Περιφερειακής Ανάπτυξης ((ΕΕ αριθ. L 193 της 31.7.1993 )). Τα προγράμματα αυτά θα μπορούσαν να απαιτήσουν ένα ποσό κοινοτικής συμβολής μεταξύ 150 και 300.000 ECU.

Η Επιτροπή δεν θα παραλείψει την κατάλληλη στιγμή να ενημερώσει το Κοινοβούλιο για το αποτέλεσμα της εξέτασης που πραγματοποίησε, στην οποία θα λαμβάνονται υπόψη οι κριτικές του Ελεγκτικού Συνεδρίου όσον αφορά τη διαχείριση των κοινοτικών πιστώσεων η οποία έχει πραγματοποιηθεί εν μέρει.
ΓΡΑΠΤΗ ΕΡΩΤΗΣΗ E-2093/96 υποβολή: Joan Vallvι (ELDR) προς την Επιτροπή (26 Iουλίου 1996)

Θέμα: Το πρόγραμμα PACTE (ανταλλαγή εμπειριών)

Το πρόγραμμα PACTE (ανταλλαγή εμπειριών) γνώρισε μεγάλη επιτυχία σε περιφέρειες και Δήμους κατά το 1995 και το 1996.

Λαμβάνοντας υπόψη ότι το πρόγραμμα δεν μπορεί να χρηματοδοτηθεί από τη θέση Β2-600 δυνάμει διοργανικής συμφωνίας ποιά εναλλακτική λύση προτείνει η Επιτροπή προκειμένου να εξασφαλιστεί η συγχηματοδότηση του προγράμματος αυτού στο πλαίσιο του προϋπολογισμού 1997; Η θέση Β2-182 «μεταβατικά μέτρα, καινοτόμες δράσεις» αποτελεί μια από τις λύσεις που εξετάζονται για την κοινοτική συγχρηματοδότηση, μαζί με τις αρχές τοπικής αυτοδιοίκησης των σχεδίων PACTE, τα οποία εξ ορισμού, είναι καινοτόμες δράσεις για τις δικαιούχες τοπικές αρχές;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-2093/96, E-2149/96 και E-2151/96 (22 Οκτωβρίου 1996)

Η Επιτροπή, ευαίσθητη στις ανησυχίες του Ευρωπαϊκού Κοινοβουλίου όσον αφορά την χρηματοδότηση των προγραμμάτων διαπεριφερειακής συνεργασίας και δεδομένης της δημοσιονομικής κατάστασης, μελετά τη δυνατότητα να χρηματοδοτηθούν αυτά τα προγράμματα στα πλαίσια του άρθρου 10 του τροποποιημένου κανονισμού (ΕΟΚ) αριθ. 4254/88, που αφορά το Ευρωπαϊκό Ταμείο Περιφερειακής Ανάπτυξης ((ΕΕ αριθ. L 193 της 31.7.1993 )). Τα προγράμματα αυτά θα μπορούσαν να απαιτήσουν ένα ποσό κοινοτικής συμβολής μεταξύ 150 και 300.000 ECU.

Η Επιτροπή δεν θα παραλείψει την κατάλληλη στιγμή να ενημερώσει το Κοινοβούλιο για το αποτέλεσμα της εξέτασης που πραγματοποίησε, στην οποία θα λαμβάνονται υπόψη οι κριτικές του Ελεγκτικού Συνεδρίου όσον αφορά τη διαχείριση των κοινοτικών πιστώσεων η οποία έχει πραγματοποιηθεί εν μέρει.
ΓΡΑΠΤΗ ΕΡΩΤΗΣΗ P-2097/96 υποβολή: Eryl McNally (PSE) προς την Επιτροπή (16 Iουλίου 1996)

Θέμα: Δημοσιονομικές επιπτώσεις της αύξησης των επισήμων γλωσσών της ΕΕ

Μπορεί η Επιτροπή να εκθέσει λεπτομερώς τις δημοσιονομικές επιπτώσεις που συνεπάγεται η τυχόν αύξηση του αριθμού των επισήμων γλωσσών λόγω της προσχώρησης νέων χωρών στην Ευρωπαϊκή Ένωση;

Απάντηση του κ. Liikanen εξ ονόματος της Επιτροπής (9 Σεπτεμβρίου 1996)

Η Επιτροπή φρονεί ότι, στην παρούσα φάση, θα ήταν πρόωρο να δοθεί συγκεκριμένη απάντηση στην ερώτηση του αξιότιμου μέλους του Κοινοβουλίου, έχοντας υπόψη τα ζητήματα που θέτει, από γλωσσική άποψη, η προσεχής διεύρυνση της Ευρωπαϊκής Ένωσης, λόγω του αριθμού των υποψηφίων και των νέων γλωσσών.

Μέχρι σήμερα, κάθε διεύρυνση είχε ως συνέπεια, στο γλωσσικό πεδίο, την αύξηση του μόνιμου προσωπικού των γλωσσικών υπηρεσιών, την αύξηση του προϋπολογισμού που διατίθεται στη μετάφραση και διερμηνεία από εξωτερικούς συνεργάτες (freelance), την ενίσχυση του προϋπολογισμού για την εκμάθηση νέων γλωσσών, συμπληρωματικές δαπάνες εκδόσεων και έξοδα που προκύπτουν από την ανάγκη προσαρμογής των κινητών και ακίνητων υποδομών (εγκατάσταση του προσωπικού και εξοπλισμός των αιθουσών συνεδριάσεων).

Πρέπει να διευκρινιστεί ότι ένα μεγάλο μέρος των μεταφραστικών και εκδοτικών εξόδων (ιδίως η Επίσημη Εφημερίδα των Ευρωπαϊκών Κοινοτήτων) οφείλεται στο γεγονός ότι οι περισσότερες από τις κοινοτικές πράξεις είναι άμεσα εφαρμοστέες στα κράτη μέλη, πράγμα που απαιτεί τη διάδοσή τους στην επίσημη γλώσσα κάθε επί μέρους κράτους μέλους.
ΓΡΑΠΤΗ ΕΡΩΤΗΣΗ E-2177/96 υποβολή: Richard Howitt (PSE) προς την Επιτροπή (2 Αυγούστου 1996)

Θέμα: Αποζημίωση των θυμάτων αμιάντου

Γνωρίζει η Επιτροπή ότι υπάρχουν ακόμη πολλοί άνθρωποι, όπως ο εγγεγραμμένος στην εκλογική μου περιφέρεια κ. ΑΥΤΟΝ, οι οποίοι υπέφεραν από διαταραχές που οφείλονται στον αμίαντο χωρίς να έχουν μέχρι σήμερα αποζημιωθεί;

Η ασφαλιστική εταιρία London and Manchester δεν αναγνωρίζει ότι διαθέτουν το απαραίτητο πιστοποιητικό ασφάλισης.

Ο κ. ΑΥΤΟΝ έχασε τη σύζυγό του, την αδελφή του, τον αδελφό του, την ανηψιά του και τους φίλους του που όλοι εργάζονταν μαζί του στο ίδιο περιβάλλον που είχε μολυνθεί από τον αμίαντο. Δεδομένου του μεγάλου πόνου και της δυστυχίας του, έχουν προταθεί μέτρα σε ευρωπαϊκό επίπεδο για την προστασία των θυμάτων τέτοιων καταστροφών όπως του αμιάντου, τα δικαιώματα των οποίων δεν αναγνωρίζονται;

Απάντηση του κ.Flynn εξ ονόματος της Επιτροπής (24 Οκτωβρίου 1996)

Στο Ηνωμένο Βασίλειο οι ασθένειες που οφείλονται σε έκθεση στον αμίαντο κατατάσσονται μεταξύ εκείνων που αναγνωρίζονται ως επαγγελματικές ασθένειες για τις οποίες καταβάλλεται αποζημίωση και λαμβάνονται προληπτικά μέτρα.

Ανεξάρτητα από το αν οι ασθένειες του ψηφοφόρου του Αξιότιμου Μέλους και των μελών της οικογενείας του είναι επαγγελματικές ασθένειες, το σύστημα αποζημίωσης ανήκει στην αρμοδιότητα του κράτους μέλους.

Η αναφορά του αξιότιμου μέλους σε ένα πιστοποιητικό ασφάλισης δεν είναι κατανοητή.
ΓΡΑΠΤΗ ΕΡΩΤΗΣΗ P-2069/96 υποβολή: Carlos Pimenta (PPE) προς την Επιτροπή (16 Iουλίου 1996)

Θέμα: Γέφυρα Tagus

Είναι αδιαμφισβήτητο το γεγονός ότι υπήρξαν παραβιάσεις των περιβαλλοντικών διατάξεων στο πλαίσιο της Απόφασης για χρηματοδότηση της γέφυρας Tagus.

Επιπλέον, είναι γνωστό ότι η πλέον σημαντική ελάχιστη απαίτηση στο πλαίσιο της εκτίμησης των Περιβαλλοντικών Επιπτώσεων, η προετοιμασία του Σχεδίου Χρήσης Γαιών για την περιοχή που επιβαρύνεται από την ως άνω γέφυρα δεν έχει ακόμη ολοκληρωθεί και ενδεχομένως να μην έχει ακόμη αρχίσει. Ωστόσο, η ΕΠΕ απαιτούσε την ολοκλήρωση του εν λόγω σχεδίου εντός του πρώτου εξαμήνου του 1995.

Η απουσία τέτοιου σχεδίου επιτρέπει την εκμετάλλευση των χερσότοπων εξ αιτίας των νέων δυνατοτήτων πρόσβασης που δημιουργεί η κατασκευή της γέφυρας, γεγονός που προκαλεί αμετάκλητες επιπτώσεις στην περιοχή.

Προτίθεται η Επιτροπή να συνεχίσει τη χρηματοδότηση έως ότου το σχέδιο ολοκληρωθεί και εγκριθεί;

Απάντηση της κας Wulf-Mathies εξ ονόματος της Επιτροπής (8 Οκτωβρίου 1996)

Οι συζητήσεις μεταξύ της Επιτροπής και της πορτογαλικής κυβέρνησης αποδείχθηκαν ικανοποιητική βάση για την επίλυση των προβλημάτων χρήσης της γης όσον αφορά την νέα γέφυρα του Τάγου:

- τα ενδεχόμενα προβλήματα σε συνδυασμό με την πολεοδομική ανάπτυξη που πιθανόν να έχουν επίπτωση στην ειδική περιοχή προστασίας θα πρέπει να επιλυθούν σύμφωνα με τις ενδείξεις της εγκεκριμένης εκτίμησης των περιβαλλοντικών επιπτώσεων 7

- η πορτογαλική κυβέρνηση επιβεβαιώνει ότι οι διατάξεις των νόμων που αναφέρονται στο άρθρο 5/3 της απόφασης χρηματοδότησης εφαρμόστηκαν και θα συνεχίσουν να εφαρμόζονται κανονικά, ιδιαίτερα αναφορικά με την ζώνη «non aedificandi» που αναφέρεται στο σημείο 8 του παραρτήματος 1 της απόφασης χρηματοδοτησης και αναφορικά με τον έλεγχο της χρήσης της γης στη νότια όχθη του Τάγου 7

- η πορτογαλική κυβέρνηση θα πληροφορήσει την Επιτροπή σχετικά με τον τρόπο με τον οποίο τα μελλοντικά σχέδια χρήσης της γης για το τμήμα της περιοχής της Λισσαβώνας, συμπεριλαμβανομένου του Alcochete, που καλύπτονται από τις περιβαλλοντικές διατάξεις της απόφασης χρηματοδότησης, λαμβάνουν υπόψη τη ζώνη «non aedificandi» και τον έλεγχο της χρήσης της γης στη νότια όχθη του Τάγου, σύμφωνα με την κοινοτική νομοθεσία 7

- η πορτογαλική κυβέρνηση θα συνεχίσει να πληροφορεί την Επιτροπή σχετικά με οποιοδήποτε πρόβλημα που πιθανόν να διαπιστωθεί όσον αφορά τις διατάξεις των νόμων που αναφέρονται στο άρθρο 5/3.
ΓΡΑΠΤΗ ΕΡΩΤΗΣΗ E-2025/96 υποβολή: Antonio Tajani (UPE) προς την Επιτροπή (19 Iουλίου 1996)

Θέμα: Επιπτώσεις στην παραγωγή της επιχείρησης VIDEOCOLOR του ΑΝΑGΝΙ από την ιδιωτικοποίηση του διεθνούς ομίλου ΤΗΟΜSΟΝ της Γαλλίας

Λαμβάνοντας υπόψη ότι η Γαλλική κυβέρνηση εξήγγειλε την ιδιωτικοποίηση του ομίλου ΤΗΟΜSΟΝ 7

λαμβάνοντας υπόψη ότι η επιχείρηση VIDEOCOLOR του ΑΝΑGΝΙ (Φροζινόνε, Ιταλία) - η μόνη μονάδα στην Ιταλία που παράγει, ήδη από το 1971, καθοδικούς σωλήνες για έγχρωμες τηλεοράσεις - ανήκει στην ΤΗΟΜSΟΝ 7

λαμβάνοντας υπόψη ότι η επιχείρηση VIDEOCOLOR απασχολεί περίπου 2.400 άτομα στα οποία πρέπει να προσθέσουμε και 3.000 που απασχολούνται στις προμηθεύτριες εταιρίες της, ότι ο κύκλος εργασιών της κυμαίνεται σε 1.200 δισεκ. λιρετών ετησίως και ότι συμβάλλει με θετικό τρόπο στον προϋπολογισμό της ΤΗΟΜSΟΝ καλύπτοντας τα κενά που αφήνουν άλλες εταιρίες οι οποίες εργάζονται γι' αυτήν 7 είναι το πρώτο εργοστάσιο στον κόσμο για την κατασκευή καθοδικών σωλήνων μεγάλων διαστάσεων και η παραγωγική του ικανότητα είναι 4 εκατομμύρια εξαρτήματα ετησίως 7 έλαβε κατά καιρούς διάφορες μορφές χρηματοδότησης, τόσο από την ιταλική κυβέρνηση όσο και από την Επιτροπή και την Ευρωπαϊκή Τράπεζα Επενδύσεων ώστε να εξασφαλίζονται οι κατάλληλες επενδύσεις που εγγυώνται τη διατήρηση των επιπέδων απασχόλησης 7

λαμβάνοντας υπόψη ότι, ως συνέπεια της ιδιωτικοποίησης της ΤΗΟΜSΟΝ, υπάρχει κίνδυνος να μεταφερθεί η τεχνολογία και να ανατεθεί η παραγωγή του εργοστασίου VIDEOCOLOR του ΑΝΑGΝΙ σε άλλες εταιρίες του γαλλικού ομίλου, είτε στην Ευρώπη είτε σε τρίτες χώρες, με αποτέλεσμα να υπάρξει άμεση μείωση των επενδύσεων και των επιπέδων παραγωγής διακυβεύοντας τη βιωσιμότητα του ιταλικού εργοστασίου 7

ερωτάται η Επιτροπή κατά πόσο κρίνει σκόπιμο να επαγρυπνά και να παρέμβει με σκοπό να προστατευθεί η ιταλική δεξιοτεχνία και να συνεχίσει να ασκεί τη δράση της;

Απάντηση του κ. Van Miert εξ ονόματος της Επιτροπής (13 Σεπτεμβρίου 1996)

Προς το παρόν, η Επιτροπή δεν διαθέτει καμία πληροφορία σχετικά με το μέλλον της επιχείρησης Videocolor di Anagni στο πλαίσιο της προτεινόμενης ιδιωτικοποίησης του γαλλικού ομίλου THOMSON.

Οι πληροφορίες τις οποίες παρέσχε στην Επιτροπή το Αξιότιμο Μέλος του Κοινοβουλίου δεν αποκαλύπτουν καμία ενέργεια αντίθετη προς την ευρωπαϊκή νομοθεσία, η οποία να δικαιολογεί την παρέμβασή της. Η Επιτροπή κατανοεί τις ανησυχίες του Αξιότιμου Μέλους του Κοινοβουλίου όσον αφορά τις συνέπειες που ενδέχεται να έχει οποιαδήποτε αλλαγή για το εργατικό δυναμικό της εταιρείας, αλλά πιστεύει ότι προς το παρόν δεν υπάρχει καμία βάση που να δικαιολογεί την παρέμβασή της στην υπόθεση αυτή.
ΓΡΑΠΤΗ ΕΡΩΤΗΣΗ E-2342/96 υποβολή: Joaquim Miranda (GUE/NGL), Sιrgio Ribeiro (GUE/NGL) και Honσrio Novo (GUE/NGL) προς την Επιτροπή (27 Αυγούστου 1996)

Θέμα: Τα δικαιώματα του ανθρώπου στην Τουρκία

Τις τελευταίες ημέρες ήλθαν στη δημοσιότητα οι τραγικοί θάνατοι πολιτικών κρατουμένων στις τουρκικές φυλακές από απεργία πείνας εις ένδειξη διαμαρτυρίας κατά των συνθηκών κράτησης, των βασανιστηρίων στα οποία υποβάλλονται οι κρατούμενοι, των διώξεων κατά των οικογενειών τους, οι δε κρατούμενοι υπ' αυτές τις συνθήκες υπολογίζονται σε 300 περίπου και οι θάνατοι προβλέπεται να είναι αλλεπάλληλοι 7

Λαμβάνοντας υπόψη την πρόσφατη Συμφωνία Τελωνειακής Σύνδεσης μεταξύ της Ευρωπαϊκής Ένωσης και της Τουρκίας 7 λαμβάνοντας υπόψη τα προηγούμενα ψηφίσματα που δεν περιέχουν αοριστίες σε ό,τι αφορά τη στάση που όφειλε να τηρεί η κυβέρνηση της Άγκυρας ως προς τα δικαιώματα του ανθρώπου, πώς σκέπτεται η Επιτροπή να αντιδράσει σ' αυτή την κατάφωρη περιφρόνηση εφόσον επιβάλλονται τέτοιες συνθήκες και παραβίαση των δικαιωμάτων του ανθρώπου και των θεμελιωδών δημοκρατικών ελευθεριών, ώστε να είναι συνεπής με τις θέσεις που έχει λάβει κατά το παρελθόν;

Απάντηση του κ. Van den Broek, εξ ονόματος της Επιτροπής (2 Οκτωβρίου 1996)

Η Επιτροπή παρακολούθησε με ιδιαίτερη προσοχή τις απεργίες πείνας που σημειώθηκαν τελευταία στις τουρκικές φυλακές και κόστησαν, δυστυχώς, τη ζωή πολλών ατόμων. Η Επιτροπή συμμερίζεται πλήρως την ανησυχία που εξέφρασαν πολλά μέλη του Κοινοβουλίου. Στις 25 Ιουλίου 1996, το αρμόδιο μέλος της Επιτροπής σε επιστολή που απηύθυνε στην αντιπρόεδρο και υπουργό εξωτερικών της Τουρκίας κα. Tansu Ciller, της διαβίβασε την ταραχή που προκάλεσαν στην Ευρώπη αυτές οι απεργίες πείνας. Συγχρόνως, κάλεσε τον υπουργό να καταβάλει κάθε προσπάθεια για να αποφευχθεί η απώλεια κι άλλων ζωών.

Στο πλαίσιο αυτό, η Επιτροπή δέχεται με ανακούφιση την είδηση για τη συμφωνία που πραγματοποιήθηκε στις 26 Ιουλίου 1996 μεταξύ των απεργών και των τουρκικών αρχών και η οποία επέτρεψε να δοθεί τέλος στις κακουχίες των απεργών. Η Επιτροπή λυπάται, ωστόσο, για το ότι χρειάστηκε τόσος χρόνος, η απώλεια ανθρώπινων ζωών και η κινητοποίηση της διεθνούς γνώμης για να βρεθεί, στο τέλος, η λύση αυτή.

Οι τουρκικές αρχές κάλεσαν επίσης την επιτροπή, του Συμβουλίου της Ευρώπης για την πρόληψη των βασανιστηρίων, να επισκεφθεί την Τουρκία για να εκπονήσει εκεί εις βάθος μελέτη, ιδίως στα κρατητήρια. Η Επιτροπή θα παρακολουθήσει με προσοχή της εργασίες αυτές.
ΓΡΑΠΤΗ ΕΡΩΤΗΣΗ E-1584/96 υποβολή: Viviane Reding (PPE) προς την Επιτροπή (24 Iουνίου 1996)

Θέμα: Αθλητικές και πολιτιστικές εκδηλώσεις χωρίς κάπνισμα

Στο πλαίσιο της Παγκόσμιας Ημέρας κατά του Καπνίσματος η Παγκόσμια Οργάνωση Υγείας (ΠΟΥ) άρχισε, σε συνεργασία με την Διεθνή Ολυμπιακή Επιτροπή, εκστρατεία με θέμα: «Αθλητικές και πολιτιστικές εκδηλώσεις χωρίς κάπνισμα».

Προτίθενται οι αρμόδιοι για θέματα αθλητισμού και υγείας Επίτροποι να παρέχουν κοινοτική ενίσχυση σε αθλητικές και πολιτιστικές εκδηλώσεις υπό την προϋπόθεση ότι δεν θα διοργανώνονται υπό την χορηγία (καλυμμένη ή εμφανή) της καπνοβιομηχανίας; Στην αντίθετη περίπτωση υπάρχει κίνδυνος να αποβεί εις βάρος της νέας γενιάς η σύνδεση των ευρωπαϊκών αθλητικών και πολιτιστικών εκδηλώσεων με το κάπνισμα.

Απάντηση του κ. Flynn εξ ονόματος της Επιτροπής (6 Σεπτεμβρίου 1996)

Η Επιτροπή υποστηρίζει πλήρως τις προσπάθειες της Παγκόσμιας Οργάνωσης Υγείας και της Διεθνούς Ολυμπιακής Επιτροπής, για την παγκόσμια ημέρα κατά του καπνίσματος, και για την αποσύνδεση των αθλητικών και πολιτιστικών γεγονότων από διαφημίσεις και χορηγίες καπνοβιομηχανιών. Ιδιαίτερα, αποτελεί προϋπόθεση, για την υποστήριξη τέτοιων γεγονότων, τη χρηματοδότηση και τη χορήγηση αιγίδας από την Επιτροπή να μην υπάρχει διαφήμιση ή χορηγία εταιρειών καπνού ή προϊόντων καπνού.

Η απαγόρευση αυτής της άμεσης και έμμεσης διαφήμισης, καλύπτεται από την τροποποιημένη πρόταση της Επιτροπής για οδηγία του Συμβουλίου περί προσέγγισης των νόμων, κανονισμών και διοικητικών διατάξεων των κρατών μελών σχετικά με τη διαφήμιση προϊόντων καπνού ((ΕΕ αριθ. C 129, 21.5.1992. )).

Η οδηγία του Συμβουλίου 89/552/ΕΟΚ ((ΕΕ αριθ. L 298, 17.10.1989. )) απαγορεύει διαφημίσεις στην τηλεόραση σιγαρέτων και άλλων προϊόντων καπνού καθώς και χορηγία σε τηλεοπτικά προγράμματα από κατασκευαστές ή πωλητές τέτοιων προϊόντων.
ΓΡΑΠΤΗ ΕΡΩΤΗΣΗ E-1748/96 υποβολή: Michl Ebner (PPE) προς το (5 Iουλίου 1996)

Θέμα: Αποκέντρωση και οργάνωση σε ομοσπονδιακό επίπεδο της πολιτικής άμυνας και της οργάνωσης πρώτων βοηθειών σε περίπτωση φυσικών καταστροφών.

Λαμβάνοντας υπόψη ότι στα κράτη της Ευρωπαϊκής Ένωσης δεν υπάρχει ακόμη ενιαία οργάνωση στον τομέα της πολιτικής άμυνας και της προστασίας από τις καταστροφές,

λαμβάνοντας υπόψη ότι η προστασία από τις καταστροφές λαμβάνει όλο και σημαντικότερο ρόλο, επειδή η σύγχρονη κοινωνία και η δημιουργία κατοικιών σε επικίνδυνες ζώνες επιβαρύνουν τους κινδύνους από φυσικές καταστροφές.

Μπορεί το Συμβούλιο να αναφέρει εάν υπάρχουν υπό εκπόνηση πρωτοβουλίες για τη δημιουργία μιας οργάνωσης βοηθειών σε περίπτωση καταστροφών.

Δεν πιστεύει το Συμβούλιο ότι η εν λόγω οργάνωση πρώτων βοηθειών θα έπρεπε να δημιουργηθεί μέσω των τοπικών φορέων και των διοικήσεων των περιφερειών καθώς και των ομοσπονδιακών κρατών;

Απάντηση (29 Οκτωβρίου 1996)

Το Συμβούλιο δεν αποφαίνεται σχετικά με τις λεπτομέρειες της εσωτερικής οργάνωσης των κρατών μελών σε θέματα πολιτικής άμυνας και οργάνωσης παροχής βοήθειας σε περίπτωση καταστροφών.

Εξετάζει ωστόσο προτάσεις περί ευρωπαϊκής συνεργασίας στον τομέα. Ενημερώνεται επίσης για τις δυνατότητες συνεργασίας σχετικά με την πρόληψη καταστροφών και την οργάνωση παροχής βοήθειας στα πλαίσια των προγραμμάτων κοινοτικής πρωτοβουλίας της Επιτροπής, όπως το πρόγραμμα Interreg (διαρθρωτικά ταμεία), που επιτρέπουν την ενεργό συμμετοχή των τοπικών αρχών.